Text file: 6787.txt
author: ba tom
downvotes: 5
end consideration date: 2015-07-29
id: '6787'
number comments: 28
number views: 5160
proposal type: Odziv pristojnega organa
response: "Odziv Urada vlade za komuniciranje\nV letu 2015 ste dr\u017Eavljani preko\
  \ spletnega orodja predlagam.vladi.si poslali 381 predlogov, to je povpre\u010D\
  no 54 predlogov na mesec. Od novembra 2009, ko smo spletno orodje objavili, ste\
  \ uporabniki spletnega orodja skupaj poslali 5.504 predloge. Pribli\u017Eno tretjina\
  \ oziroma natan\u010Dno 1915 predlogov je na glasovanju dobilo zadostno podporo\
  \ in smo jih poslali v re\u0161evanje pristojnim ministrstvom in vladnim slu\u017E\
  bam. Objavili smo 1644 odzivov pristojnih organov, v pribli\u017Eno 10% primerov\
  \ pa pristojni organi zamujajo s pripravo odgovora.\nUrad vlade za komuniciranje\
  \ je vsem ministrstvom in vladnim slu\u017Ebam poslal smernice za pripravo odgovorov\
  \ na predloge poslane preko spletnega orodja predlagam.vladi.si. V skladu s temi\
  \ smernicami pristojni organ v svoj odgovor na predlog vklju\u010Di:\n kratko analizo\
  \ in zgodovino ureditve zadeve, analizo predloga in razloge za njegovo neprimernost/primernost\
  \ za nadaljnjo obravnavo. \nV primerih, ko Urad vlade za komuniciranje presodi,\
  \ da odgovor ni pripravljen v skladu s postavljenimi smernicami, zahteva dopolnitev\
  \ odgovora.\nZaradi nizke stopnje realizacije predlogov poslanih preko spletnega\
  \ orodja predlagam.vladi.si, izbrane predloge od februarja 2015 mese\u010Dno obravnava\
  \ vladni Odbor za dr\u017Eavno ureditev in javne zadeve, ki ga sestavljajo ministri\
  \ oziroma njihovi dr\u017Eavni sekretarji. Tako smo zagotovili, da razprava o morebitni\
  \ realizaciji izbranih predlogov poteka na najvi\u0161jem nivoju.\n\u010Ce je pred\
  \ letom 2015 le 21 predlogov (1,5%) prejelo pozitiven odziv pristojnega organa (ve\u010D\
  ina teh pa je bila povezanih z dostopnostjo e-storitev), smo od februarja 2015 zabele\u017E\
  ili kar 16 predlogov (oziroma pribli\u017Eno 12% vseh obravnavanih predlogov), ki\
  \ je prejelo pozitiven odziv pristojnega ministrstva oziroma je njihovo implementacijo\
  \ podrl Odbor za dr\u017Eavno ureditev in javne zadeve.\nUrad vlade za komuniciranje\
  \ tako spremlja realizacijo naslednjih predlogov, ki so v leto\u0161njem letu prejeli\
  \ podporo vladnega Odbora za dr\u017Eavno ureditev in javne zadeve oziroma so prejeli\
  \ pozitiven odziv pristojnega ministrstva:*\nPrepoved veri\u017Eenja podjetij\n\
  Uvedba stro\u017Ejih predpisov za varstvo pred hrupom\nUkrepi za zmanj\u0161anje\
  \ hrupa in emisij na obmo\u010Dju severne ljubljanske ob...\nDodatek k 124. \u010D\
  lenu; Dol\u017Enosti pre\u017Eivljanja; Zakona o zakonski zvezi ...\nUreditev odgovornosti\
  \ \u2013 Zakon o usmerjanju otrok s posebnimi potrebami\n\u0160tipendije\nCar sharing\
  \ za javno upravo, dr\u017Eavne organe, ob\u010Dine, zavode in vse iz ...\nObvezna\
  \ javna objava diplome / magisterija / doktorata na spletu\nStrokovni nadzor nad\
  \ programom otro\u0161ke sr\u010Dne kirurgije\n3-mese\u010Dni odpovedni rok javnih\
  \ uslu\u017Ebencev\nOhranitev krajine in kulturne dedi\u0161\u010Dine\nIzdaja vozni\u0161\
  kega dovoljenja za slabovidne za dalj\u0161e obdobje ter brezp...\nPotrdila o kopijah\
  \ dokumentov v angle\u0161kem jeziku\nSkraj\u0161an test CPP ob podalj\u0161anju\
  \ vozni\u0161kega dovoljenja\nNevarna jakost glasbe v no\u010Dnih klubih in diskotekah\n\
  Opivanje mladoletnikov\nNa Uradu vlade za komuniciranje smo prepri\u010Dani, da\
  \ bodo nedavno izvedeni ukrepi bistveno vplivali na dele\u017E realiziranih predlogov.\n\
  \ * Opomba: Naslov predloga morda ne odseva vsebine predloga oziroma podprte re\u0161\
  itve (na primer pri predlogu Izdaja vozni\u0161kega dovoljenja za slabovidne za\
  \ dalj\u0161e obdobje ter brezpla\u010Dno podalj\u0161anje vozni\u0161kega)\n "
response date: 2015-07-31
response due date: null
sent date: 2015-06-30
title: "Ukinitev portala predlagam.vladi.si, saj se skoraj noben prelog ne prelevi\
  \ v re\u0161itev te\u017Eave"
upvotes: 33
url: https://predlagam.vladi.si/predlog/6787
